Talle vas oor rooftogte by selfoonwinkels | Maroela Media
Talle vas oor rooftogte by selfoonwinkels
Die polisie in Gauteng en die Wes-Kaap het gesê meer as 30 mense is tans verhoorafwagtend vir hul beweerde betrokkenheid by selfoonwinkelrooftogte.
“Die twee provinsies het verlede jaar ŉ toename ervaar in gewapende rooftogte waarin tegnologie- en selfoonwinkels geteiken is,” het brig. Vish Naidoo, woordvoerder van die polisie, gesê.
“Die toenemende vraag na hierdie elektroniese goedere buite ons grense in lande soos Zimbabwe, Nigerië en Tanzanië speel ’n rol in die toename in hierdie misdade.”
Volgens Naidoo het Riah Phiyega, nasionale polisiekommissaris, opdrag gegee dat ’n taakspan op die been gebring word om die rooftogte te ondersoek. Die taakspan sal bestaan uit speurders, lede van die Nasionale Vervolgingsgesag en verteenwoordigers van selfoonnetwerkverskaffers.
“Die meer as 30 verdagtes was deel van drie sindikate wat in Kaapstad en Johannesburg doenig was en by verskeie rooftogte betrokke was. Gauteng is die swaarste getref met 58% van die rooftogte wat daar plaasgevind het,” volgens Naidoo.
Tutu steeds in hospitaal
Polisie moet n bietlie kyk wie maak meeste sulke winkels hier by ons oop en isaltyd vol stok kyk ook n bietjie wie clear die fone ook wat geblok is sogenaamdes van die buitelanders wat hier kom werk soek maar besighede oop maak